|  |
| --- |
| Finnish Net Solutions Oy |
| Liite 4: Testausprosessi ja hyväksymiskriteerit |
| |  | | --- | |  | |
|  |
|  |
| **12.8.2014** |

|  |
| --- |
|  |

## Laadunvarmistussuunnitelma

Yleistä laadunvarmistuksesta  
Laadukas ohjelmisto toteuttaa sille asetetut vaatimukset. Ohjelmiston laatua valvotaan testaamisella sekä perusteellisella dokumentoinnilla. Ohjelmiston toimintatapa dokumentoidaan niin, että ne ovat selkeästi ymmärrettävissä ja muidenkin kuin järjestelmää toteuttaneiden henkilöiden myöhemmin muokattavissa. Dokumenttien laatua valvotaan katselmointien avulla. Asiakkaalle raportoidaan säännöllisesti projektin etenemisestä. Järjestelmän testaus suoritetaan testaussuunnitelman mukaisesti.

### Toimittajan testausmenettelyt

Järjestelmän toimintaa testataan integroitujen testien avulla. Testit ajetaan automatisoidusti integraatiopalvelimen avulla.

Toimittaja tekee testaussuunnitelman tarjouspyynnön vaatimusmäärittelyn perustuen. Testaussuunnitelma koostuu vaatimuksia testaavista testitapauksista. Asiakas saa tämän kirjallisen testaussuunnitelman käyttöönsä, ja voi käyttää sitä halutessaan hyväksymistestauksessa.

Toimittajan testaus katsotaan hyväksytyksi kun:

* Kaikki suunnitellut testitapaukset on suoritettu läpi
* Testitapaukset on hyväksytty

Testauksen hyväksyntä on mahdollista tehdä ehdollisena, vaikka osa testitapauksista olisi hylätty-tilassa, jos virheen aiheuttaja on selvillä ja sen korjaamisesta myöhemmin on yhteisesti sovittu molempien osapuolten kesken.

Toimittajan korjattua kaikki omassa testauksessaan sekä hyväksymistestauksessa löydetyt ja kirjatut virheet, katsotaan toimitus hyväksytyksi. Virheet luokitellaan testauksissa nelitasoiseen jaotteluun. Luokkaan 3 tai 4 luokitellut virheet eivät estä järjestelmän käyttöönottoa.

Virheiden luokittelussa käytetään seuraavaa luokkajakoa:

1. Kriittinen: Estää testaamisen tai käytön, esimerkiksi kaataa sovelluksen, menettää tietoja
2. Merkittävä: Merkittävä toiminnallisuuksien puute
3. Pieni: Pieni toiminnallisuuden puute, joka voidaan korvata
4. Kosmeettinen: Pieni ongelma, ei toiminnallisuuden puutetta.

### Testauksen osa-alueet

Toimittajan testaus koostuu seuraavista osa-alueista:

* moduuli-, integrointi- ja järjestelmätestaus
* käytettävyystestaus
* kuormitustestaus
* tietoturvatestaus

### Tilaajan hyväksymistestaus

Toimittajan testien jälkeen tilaaja tekee hyväksymistestauksen omalla testausmenettelyllään sovittuna ajankohtana. Tilaaja voi halutessaan hyödyntää toimittajan testaussuunnitelmaa omassa hyväksymistestauksessaan.

### Testausraportit

Toimittaja toimittaa testauksesta tilaajalle raportin. Myös tilaajaa suositellaan tekemään hyväksymistestauksesta raportti, joka toimitetaan myös toimittajan nähtäväksi.

### Tilauksen hyväksyntä

Toimitus katsotaan hyväksytyksi kun sovellus on läpäissyt toimittajan ja tilaajan testauksen.