|  |
| --- |
| Finnish Net Solutions Oy |
| Liite 7: Palvelun kuvaus |
|  |
|  |
| **12.8.2014** |

|  |
| --- |
|  |

Sisällysluettelo

[1. Palvelun kuvaus 2](#_Toc395622300)

[Ryhmä-chat ja livetuki 2](#_Toc395622301)

[Idean luonnos-tila 3](#_Toc395622302)

[Harjoitusympäristön toteutustapa 3](#_Toc395622303)

[Avoimen datan rajapinta 3](#_Toc395622304)

[Ratkaisun hyödyt ja vahvuudet toiminnallisesta näkökulmasta 3](#_Toc395622305)

[2. Ei-toiminnalliset vaatimukset 3](#_Toc395622306)

[Palvelutaso 3](#_Toc395622307)

[Lokit 4](#_Toc395622308)

[Käyttäjähallinta 4](#_Toc395622309)

[Käyttöoikeuksien hallinta 4](#_Toc395622310)

## Palvelun kuvaus

Tässä luvussa kuvataan toteutettavan palvelun keskeisten toimintojen toteutustapa.

### Ryhmä-chat ja livetuki

Ryhmä-chatissa kuka tahansa käyttäjä voi kutsua muita käyttäjiä keskustelemaan. Annettuaan chat-keskustelulle nimen hän voi määrittää ketkä voivat osallistua ja millä oikeuksin (kirjoitusoikeus / lukuoikeus) kyseiseen keskusteluun. Jos keskustelu on merkitty avoimeksi niin avauskommentti tulee etusivulla huomiota herättävästi esiin. Tällöin muiden käyttäjien on helppo tarttua siihen ja tulla mukaan. Muuten keskustelu näkyy listassa niille, joiden nimi on mainittu ryhmä-chattia avattaessa. Osallistuja osallistuu keskusteluun omalla nimimerkillään ja peruskäyttäjä sillä tunnuksella minkä hän itselleen määrittää ennen ryhmä-chatiin osallistumista. Etusivulta voi nähdä myös millaisia keskusteluja on käynnissä, joista käyttäjä voi valita haluamansa. Käyttäjän mukaantulo keskusteluun näkyy muille käyttäjille viestinä keskustelussa mutta hänellä ei ole kommentointipakkoa. Hän voi vain seurailla keskustelun kulkua kommentoimatta keskustelua sen enempää. Ryhmä-chat poistuu etusivun listasta ja loppuu sitten kun siihen ei osallistu enää käyttäjiä.

Häiriköivistä kommentoijista voi lähettää viestin moderaattorille, jolla on keinot esim. livetuen välityksellä huomauttaa käyttäjää tai estää hänen osallistuminen keskusteluun määräajaksi tai kokonaan. Moderaattorilla on myös oikeudet poistaa asiattomat ryhmä-chatit.

Livetuki on päällä aina käyttäjän tullessa Nuorten kanavalle. Livetuki on kahden keskinen keskustelu, jota ohjaa sisäänkirjautunut moderaattori. Livetuen tarkoitus on antaa neuvoja järjestelmän käytössä.

Livetuki ja ryhmä-chat toteutetaan avoimeen lähdekoodiin perustuvalla kirjastolla esim. [www.phpfreechat.net](http://www.phpfreechat.net) . Se antaa mahdollisuuden räätälöidä haluamalla tavalla chatin toimintoja. Kirjastoon on ladattavissa uusia päivityksiä ja se pysyy siten ajantasaisena. Chatissa kirjoitetut viestit on tallennettavissa tiedostoihin tai MySQL-tietokantaan.

### Idean luonnos-tila

Idean luonnos-tila avataan etusivulta selkeästi esillä olevasta painikkeesta. Hän antaa idealleen otsikon ja päättää koskeeko se jotain organisaatiota vai onko se yleinen kaikkia koskeva aihe. Idean voi tehdä tekstieditorilla (esim. http://ckeditor.com) johon on mahdollista lisätä kuvia ja muotoilla tekstiä. Ideaan voi liittää gallupin idean kommentoinnin tueksi. Idea on auki niille henkilöille, jotka luonnos-tilassa on alussa määritetty. Ideaa voi luonnostella haluamansa ajan ja idean avauksen jälkeen se on muutettavissa siihen asti kunnes ensimmäinen mielipide ideaan on annettu. Mikäli myöhemmin idean työstäjille tulee vielä uusia ideoita, se on tehtävissä lisätietoja liittämällä.

Tekstin editoimiseen käytettävä ckeditor on avoimeen lähdekoodiin perustuva teksti-editori joka tuottaa HTML-muotoista koodia. Sen avulla voi luoda sisältöä selaimella suoraan Nuorten kanavan käytettäväksi. Tähänkin kirjastoon on ladattavissa uusia versioita myös tulevaisuudessa.

### Harjoitusympäristön toteutustapa

Harjoitusympäristö vastaa uusien käyttäjien koulutustarpeisiin. Siellä tehdyt ideat on siirrettävissä tuotantojärjestelmään statukselle ”Julkaistu”. Harjoitusympäristön sisältö uudistetaan tuotantoympäristöstä 3 kuukauden välein kuitenkin ideoihin koskematta.  
  
Tekninen päivitys tehdään hyväksikäyttäen Fabrik-työkalua, jolla uusien ominaisuuksien päivittäminen Nuorten-kanavalle onnistuu suoraan versionhallinnasta. Kun päivitykset sekä harjoittelu- että tuotantoversioon tehdään versionhallinnasta niin taataan se, että järjestelmät pysyvät ajantasaisina. Tietokantojen päivitys tuotantoversiosta tehdään eräajoin kolmen kuukauden välein.

### Avoimen datan rajapinta

Aktiiviset ja arkistoidut ideat voidaan ladata ulos järjestelmästä XML- , CSV ja JSON-muodoissa.

### Ratkaisun hyödyt ja vahvuudet toiminnallisesta näkökulmasta

Nuorten kanava näin toteutettuna on helppokäyttöinen, jossa tulee olemaan selkeät isot painikkeet ideoiden- ja gallupien teolle sekä niihin osallistumiselle. Ryhmä-chatien seuraamiseen ja mukaan liittymiseen tehdään huomiota herättäviä efektejä, jotka stimuloivat käyttäjiä ottamaan osaa keskusteluun. Kuntalaisaloitteiden tekeminen helpottuu kun kaikki mielipiteet ovat helposti saatavissa järjestelmästä myöhemmässäkin vaiheessa. Erilaisten viestivälineiden avulla tässä järjestelmässä on helppo koota idean ympärille juuri ne henkilöt keitä se koskee ja aktivoida heitä ideoimaan lisää.

## Ei-toiminnalliset vaatimukset

### Palvelutaso

Palvelutaso määritetään sopimuksen liitteessä 8.

### Lokit

Järjestelmä kerää automaattisesti lokitietoja mm. palvelun käytöstä ja virhetilanteista. Lisäksi tietojen muokkaus tallennetaan niin, että lokista selviää tiedon muokkaaja ja muokkausaika. Lokeja säilytetään yksi vuosi. Lokitiedot poistetaan automaattisesti säilytysajan päättyessä.

Järjestelmälokien hallinnassa ja suojauksessa noudatetaan Valtionhallinnon tietoturva-asetuksen ja sitä selventävien VAHTI-ohjeiden perustason mukaisia vaatimuksia. Lokitietojen käyttöä tarkennetaan toteutusprojektin aikana.

Järjestelmästä laaditaan tietosuojaseloste, jossa kuvataan lokituksen toimintaperiaatteet.

### Käyttäjähallinta

Järjestelmän käyttöoikeuksia hallitaan ylläpitotoimintojen avulla. Ylläpitäjä-rooliin sidottu käyttäjä pystyy lisäämään, muokkaamaan ja poistamaan käyttäjätietoja. Käyttäjä voi itse muokata omia käyttäjätietoja perustietojen ja salasanan osalta.

### Käyttöoikeuksien hallinta

Käyttäjät liitetään yhteen tai useampaan käyttäjärooliin. Käyttäjärooli määrittää käyttäjän käyttöoikeudet järjestelmän sisällä. Käyttäjäroolien oikeuksista ja niiden muokkausmahdollisuudesta sovitaan tarkemmin järjestelmän toteutuksen yhteydessä.